|  |  |
| --- | --- |
| A/S Læsø FiskeindustriIndustrivej 49940 Læsø | Den: 27-04-2023Sagsnr.: 09.30.06-K08-1-22Sagsbehandler: Stine Pagel HansenDirekte telefon: 96213040 |

**Tilsynsrapport**

Læsø Kommune gennemførte d. 6. december 2022 et varslet miljøtilsyn hos virksomheden A/S Læsø Fiskeindustri, Industrivej 4, 9940 Læsø.

Til stede ved tilsyn var Morten Christiansen for virksomheden og Stine Pagel Hansen for Læsø Kommune.

Følgende blev gennemgået ved tilsynet;

**Opvarmning og olietanke**

Ejendommen opvarmes med pillefyr og har oliefyr som back up. Der er 4000 liter olietank til oliefyret. Tanken skal registreres i BBR – der er taget billede af tankmærket. Læsø Kommunes registrerer tanken.

Opvarmningen benyttes også i produktionen til optøning.

Bygningen er efterisoleret med hulrumsisolering og isolering på loft.

Der findes en 1200 liter olietank til diesel ved virksomhedens lasteplads. Tanken skal registreres i BBR. Virksomheden undersøger, om man kan eftersende tankattester. Læsø Kommune registrerer tankene i BBR.

**Udsugning**

Der er udsugning i værkstedet.

**Spildevand**

Spildevand afledes til offentlig kloak. Der er for nylig foretaget strømpeforing af kloak.

**Affald**

Fraktioner samles og opbevares godt adskilt. Der sorteres i forskellige plastfraktioner, pap, metal, el-affald og aske, som afleveres på genbrugsplads.

Hummeraffald sendes til fastlandet.

**Olie/kemikalier/smøremidler/andre væsker**

Olie/smøremidler m.v. opbevares i skabe.

Kemi opbevares i beholdere i store, lukkede metalbakker eller i lukket rum med høj kant uden risiko for udslip.

Olierester afleveres til genbrugsplads.

Læsø Kommune har ikke bemærkninger til de miljømæssige forhold på virksomheden.

**Gasflasker**

Nye gasflasker opbevares i lukket bur.

Flasker med flydende ammoniak opbevares i bur.

Der er skilt med ”Trykflasker fjernes ved brand” opsat.

**Batterier**

Store batterier ombyttes ved behov, så der ikke står brugte batterier på stedet.

**Energi**

Virksomheden arbejder med optimering og energirenovering af bl.a. kølesystem og kompressoranlæg.

**Brugerbetaling**

I henhold til bekendtgørelse om brugerbetaling for miljøtilsyn og miljøgodkendelser sendes regning for tilsynet. Prisen i 2022 er kr. 440,78 pr. time.

Der betales for forberedelse, gennemførelse og afrapportering af tilsyn, evt. opfølgning på tilsyn (opfølgning på eksempelvis påbud og indskærpelser) samt behandling og udarbejdelse af miljøgodkendelser og revurderinger heraf.

Læsø Kommune gør opmærksom på, at man i medfør af forvaltningslovens § 9 har ret til aktindsigt.

Såfremt der måtte være spørgsmål til ovenstående, er du/I meget velkommen til at kontakte undertegnede.

Med venlig hilsen

Stine Pagel Hansen

Sagsbehandler